label_title: Slaget ved Monterrey
label_desc: Slaget ved Monterrey var et slag under den meksikansk-amerikanske krigen. Monterrey i Mexico ble ansett som uinntagelig, men en undertallig amerikansk styrke på 6 220 mann, ledet av Zachary Taylor, påførte det meksikanske forsvaret på 7 303 mann, ledet av Pedro de Ampudia, så store tap at meksikanerne ble tvunget til retrett etter tre dagers beleiring fra 21. til 24. september 1846. Taylor godtok en våpenhvile fremfor å presse meksikanerne til kapitulasjon.